section_heading: Stanovništvo
paragraph_text: Detroit je trenutačno 11. najnaseljeniji grad u SAD-u, a njegovo metropolitansko područje ("područje utjecaja") ima 4.467.592 stanovnika. Grad je bio najnaseljeniji tijekom pedesetih godina 20. stoljeća, kada je prema popisu stanovništva iz 1950. imao 1.849.568 stanovnika. No, broj stanovnika se kroz godine upola smanjio te je grad prema popisu iz 2000. imao 951.270 stanovnika, a 2006. 918.849 stanovnika.